CELEX: 31988R2389
Language: el
Date: 1988-07-29 00:00:00
Title: Κανονισμός (ΕΟΚ) αριθ. 2389/88 της Επιτροπής της 29ης Ιουλίου 1988 για λεπτομέρειες εφαρμογής της άμεσης ενισχύσεως υπέρ των μικρών παραγωγών σιτηρών για την περίοδο 1988/89

Avis juridique important

|

31988R2389

Κανονισμός (ΕΟΚ) αριθ. 2389/88 της Επιτροπής της 29ης Ιουλίου 1988 για λεπτομέρειες εφαρμογής της άμεσης ενισχύσεως υπέρ των μικρών παραγωγών σιτηρών για την περίοδο 1988/89  

Επίσημη Εφημερίδα αριθ. L 205 της 30/07/1988 σ. 0072 - 0073

***** ΚΑΝΟΝΙΣΜΟΣ (ΕΟΚ) αριθ. 2389/88 ΤΗΣ ΕΠΙΤΡΟΠΗΣ  της 29ης Ιουλίου 1988  για λεπτομέρειες εφαρμογής της άμεσης ενισχύσεως υπέρ των μικρών παραγωγών σιτηρών για την περίοδο 1988/89  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 2221/88 (2), και ιδίως το άρθρο 4 παράγραφος 5,  τον κανονισμό (ΕΟΚ) αριθ. 2227/88 του Συμβουλίου της 19ης Ιουλίου 1988 για τους οινικούς κανόνες του ειδικού καθεστώτος που εφαρμόζεται στους μικρούς παραγωγούς στα πλαίσια του καθεστώτος συνυπευθυνότητας στον τομέα των σιτηρών (3),  Εκτιμώντας:  ότι το άρθρο 4 του κανονισμού (ΕΟΚ) αριθ. 2227/88 καθορίζει τα κριτήρια που πρέπει να ληφθούν υπόψη για την κατανομή μεταξύ των κρατών μελών του συνολικού ποσού της ενισχύσεως που καθορίζεται για την εν λόγω περίοδο· ότι θα πρέπει, συναρτήσει των κριτηρίων αυτών, να καθορισθεί η εν λόγω κατανομή μεταξύ των κρατών μελών·  ότι είναι αναγκαίο να καθορισθούν ορισμένα κριτήρια που θα επιτρέπουν στα κράτη μέλη να καθορίσουν τους μικρούς παραγωγούς σιτηρών οι οποίοι μπορούν να επωφεληθούν από αυτή την ενίσχυση·  ότι θα πρέπει να προβλεφθούν οι όροι καταβολής της ενισχύσεως · ότι, για το σκοπό αυτό, ο μικρός παραγωγός πρέπει να προσκομίσει την απόδειξη ότι επιβαρύνθηκε από την εισφορά συνυπευθυνότητας· ότι η απόδειξη αυτή, υπό μορφή δικαιολογητικών, δεν αντιτίθεται προς τη δυνατότητα που προβλέπεται στο άρθρο 3 του κανονισμού (ΕΟΚ) αριθ. 2227/88 να καθορισθεί η ενίσχυση κατ' αποκοπή·  ότι το άρθρο 4 του κανονισμού (ΕΟΚ) αριθ. 2227/88 προβλέπει, για τα κράτη μέλη που έχουν ιδιαίτερες διοικητικές ή τεχνικές δυσκολίες, τη δυνατότητα να εφαρμόσουν την ενίσχυση υπέρ των μικρών παραγωγών υπό τη μορφή αντισταθμίσεως των εισφορών συνυπευθυνότητας, οπότε αντίθετα δεν καταβάλλεται η ενίσχυση· ότι η κατάσταση αυτή απαντάται στην Ισπανία, την Ελλάδα και την Ιταλία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η άμεση ενίσχυση υπέρ των μικρών παραγωγών σιτηρών που αναφέρεται στο άρθρο 2 του κανονισμού (ΕΟΚ) αριθ. 2227/88 κατανέμεται σύμφωνα με τους όρους του παρόντος κανονισμού.  2. Το ολικό ποσό της ενισχύσεως που αναφέρεται στο άρθρο 2 παράγραφος 3 του προαναφερθέντος κανονισμού κατανέμεται μεταξύ των κρατών μελών σύμφωνα με το παράρτημα.  Σε εφαρμογή του άρθρου 2 παράγραφος 4 του ίδιου κανονισμού, δεν καθορίζεται ποσό για την Ισπανία, την Ελλάδα και την Ιταλία.  Άρθρο 2  Το κράτος μέλος καταβάλλει την ενίσχυση στον παραγωγό με προσκόμιση των δικαιολογητικών που βεβαιώνουν ότι επιβαρύνθηκε με τις εισφορές συνυπευθυνότητας που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 1432/88 της Επιτροπής της 26ης Μαΐου 1988 για λεπτομέρειες εφαρμογής της εισφοράς συνυπευθυνότητας στον τομέα των σιτηρών (4). Τα κράτη μέλη μπορούν να απαιτήσουν προσκόμιση και οποιωνδήποτε άλλων δικαιολογητικών.  Άρθρο 3  Η ενίσχυση καταβάλλεται στους δικαιούχους το αργότερο στις 31 Δεκεμβρίου μετά το τέλος της περιόδου εμπορίας βάσει της οποίας χορηγείται η ενίσχυση.  Άρθρο 4  Στην Ισπανία, στην Ελλάδα και στην Ιταλία η ενίσχυση στους μικρούς παραγωγούς σιτηρών εφαρμόζεται υπό μορφή αντισταθμίσεως των εισφορών συνυπευθυνότητας που οφείλονται από αυτούς μέχρι:  - ενός ποσού που αντιστοιχεί, για κάθε παραγωγό, στην εισφορά για 25 τόνους σιτηρών,  - ενός συνολικού ποσού ανά κράτος μέλος που ισούται με:  - 43,98 εκατομμύρια ECU για την Ισπανία,  - 14,67 εκατομμύρια ECU για την Ελλάδα,  - 47,70 εκατομμύρια ECU για την Ιταλία.  Άρθρο 5  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 197 της 26. 7. 1988, σ. 16.  (3) ΕΕ αριθ. L 197 της 26. 7. 1988, σ. 26.  (4) ΕΕ αριθ. L 131 της 27. 5. 1988, σ. 37.  ΠΑΡΑΡΤΗΜΑ  Κατανομή της ενισχύσεως υπέρ των μικρών παραγωγών μεταξύ των κρατών μελών  1.2 //  //  // Κράτος μέλος   // Σε εκατομμύρια ECU   //    //   // Γαλλία   // 59,25  // Γερμανία   // 27,85   // Ηνωμένο Βασίλειο   // 9,81  // Δανία   // 8,58   // Ιρλανδία   // 2,79   // Βέλγιο  // 3,17   // Κάτω Χώρες   // 1,96   // Λουξεμβούργο   // 0,24  //    //   // Σύνολο   // 113,65   //    //